Amiga 500 s monitorom 1084S, mišem i dodatnom disketnom jedinicom A1010
**Amiga 500** je računalo tvrtke Commodore čija je proizvodnja započela 1987. godine. Računalo je zamišljeno kao nasljednik ranijeg neuspješnog modela Amige 1000 koji po popularnosti treba zamijeniti 8-bitni Commodore 64.

Cijena
------

U trenutku izlaska na tržište sa svojom cijenom i mogućnostima Amiga 500 će biti kompjuter ispred svog vremena, ali kako Commodore International kompjuter nije niti reklamirao, niti nadograđivao 5 godina, a niti snižavao cijenu on nije postao niti približno hit kao onaj kojeg je trebao zamjeniti:

| Kompjuteri 16 ili 32-bit | Amiga 500 | Atari 520 ST | Atari 1040 ST | PC XT | PC AT |
| --- | --- | --- | --- | --- | --- |
| **Količina memorije** | 512 kilobajta | 512 kilobajta | 1024 kilobajta | 512 kilobajta | 1024 kilobajta |
| **dodaci** | Ništa | Monitor | Ništa | Ništa | Hard disk |
| **Cena u Nemačkoj XII 1987** | 1248 DM | 998 DM | 1298 DM | 1298 DM (16bit) | 4950 DM (16bit) |

Popularnost
-----------

Iako je ostvarena prodaja naposljetku iznosila oko 3 milijuna primjeraka, u odnosu na 20 milijuna prodanih C64, model nikako nije bio komercijalni neuspjeh. Općenito bilo je veoma teško doći do točnih brojeva o prodaji ovog kompjutera tako da poznati brojevi najčešće ovise o bivšim rukovodiocima tvrtke Commodore International tako na primjer Dr. Peter Kittel koristeći serijske brojeve navodi da je prodano 1,081,000 primjeraka u Njemačkoj, dok časopis Amiga Format spominje broj od oko 700,000 primjeraka u Velikoj Britaniji. Najveći, pirovi uspjeh Amige 500 je u nagradama za najbolje računalo godine tijekom 4 godine njezine proizvodnje.

Karakteristike
--------------

Srce ovog kompjutera je Motorola 68000, vjerojatno najuspješniji procesor osamdesetih godina dvadesetog stoljeća. Osim u Amigi, isti su procesor koristila i računala Atarija i Applea. Intelovi procesori su očito bili u drugom planu. Amiga 500 je raspolagala osnovnom memorijom od 0,5 MB koju su korisnici najčešće proširivali na 1 MB, a ponekad i na 2 MB. Maksimalna količina memorije bila je čak 16 MB, no u stvarnosti nije bilo mnogo takvih primjeraka. U kupovnom pakiranju se nalazila tipkovnica, floppy jedinica i TV modulator za priključenje računala na televizor.

Kraj proizvodnje
----------------

Krajem 1991. i to nakon nešto više od četiri godine, Amiga 500 se prestaje proizvoditi. Zamjenjuje je model, nazvan Amiga 500 plus, koji će polučiti komercijalni neuspjeh. 
Pravi nasljednik Amige 500 postat će tek model Amiga 1200 koji na tržište izlazi u listopadu 1992. godine. No, njegov uspjeh dolazi prekasno kako bi spasio Commodore od stečaja.

Iako je Amiga 500 trebala naslijediti Commodore 64, potonji model nadživio je istu ostajući u proizvodnji do 1993. godine.

Na osnovi ovog kompjutera nastati će igraća konzola CDTV.

***Amiga 500*** na Wikimedijinoj ostavi

| * p
* r
* u
Lista Commodore kompjutera |
| --- |
| 6502-based (8-bitni) | MOS/CBM KIM-1, PET/CBM, CBM-II, VIC-20/VC-20, MAX Machine,C64, SX-64, C16 & 116, Plus/4, C128 |
| 680X0 (16-bitni / 32-bitni) | Amiga 1000, Commodore 900, Amiga 500, Amiga 2000 , Amiga 3000, Amiga 500+, Amiga 600, Amiga 1200, Amiga 4000 |
| Igraće konzole | Commodore 64GS, Amiga CDTV, Amiga CD32 |